Legal Document

Category: 34

Text:
93. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 21 της 7/15 Ιαν. 1977 (ΦΕΚ Α΄ 13) Περί τρόπου διεξαγωγής διαγωνισμού προς πλήρωσιν θέσεων Διοικητικών Γραμματέων παρά τω Υπουργείω Εξωτερικών. Έχοντες υπ’ όψει: 1.Τα άρθρα 56, 57, 71, 78 και 90, παρ. 3 του Νόμου 419/1976 «περί Οργανισμού του Υπουργείου Εξωτερικών». 2.Την υπ’ αριθ. 982/1976 Γνωμοδότησιν του Συμβουλίου της Επικρατείας, προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν: Άρθρον 1. Προκήρυξις-Διαγωνισμού. 1.Προκειμένου να πληρωθούν κεναί οργανικαί θέσεις Διοικητικών Γραμματέων της Κεντρικής, Περιφερειακής και Εξωτερικής Υπηρεσίας του  Σελ. 160,056 Τεύχος 627-Σελ. 92 Υπουργείου των Εξωτερικών, προκηρύσσεται δ’ Υπουργικής Αποφάσεως Διαγωνισμός Διοικητικών Γραμματέων δια Γραφείς ή Δακτυλογράφους, κεχωρισμένως, διεξαγόμενος εν Αθήναις ή εν Θεσσαλονίκη ή παρά τινι Πρεσβευτική ή Προξενική Αρχή ή Μονίμω Αντιπροσωπεία εν τη αλλοδαπή, ήτις καθορίζεται δια της προκηρύξεως. 2.Η περί προκηρύξεως Απόφασις ορίζει την ημέραν και την ώραν της ενάρξεως του Διαγωνισμού, τον τόπον της διεξαγωγής αυτού, τον αριθμόν των προς πλήρωσιν θέσεων, κεχωρισμένως, και την ξένην γλώσσαν, (εφ’ όσον αύτη δεν είναι η Γαλλική ή η Αγγλική), εις ην θα εξετάζεται ο υποψήφιος, ως πρωτεύον μάθημα. 3.Εάν δεν καταστή δυνατή, δι’ οιονδήποτε λόγον, η κατά την ορισθείσαν ημέραν έναρξις του Διαγωνισμού, ορίζεται δι’ Αποφάσεως του Υπουργού ετέρα ημερομηνία διενεργείας τούτου. Η αναβολή, όμως, αύτη δεν παρέχει δικαίωμα συμμετοχής εις τον Διαγωνισμόν εις άλλους, πλην των υποβαλλόντων νομίμως αιτήσεις. Εάν ο αριθμός των εμφανισθέντων υποψηφίων δεν θεωρείται, κατά την κρίσιν του Υπουργού επαρκής, ούτος υποβάλλεται υπό του Υπουργού, προκηρύσσοντος νέον Διαγωνισμόν. Εις περίπτωσιν μεγαλυτέρας προσελεύσεως υποψηφίων, ο Διαγωνισμός διεξάγεται εις έτερον χώρον, καθοριζόμενον υπό της αρμοδίας Διευθύνσεως του Υπουργείου, (όστις, ανακοινούται εγκαίρως εις τους υποψηφίους). 4.Πεντήκοντα (50) τουλάχιστον ημέρας προ της οριζομένης χρονολογίας ενάρξεως του Διαγωνισμού, η ως άνω Υπουργική Απόφασις ανακοινούται, προκειμένου μεν περί Διαγωνισμού, διεξαγομένου εις Αθήνας ή Θεσσαλονίκην, δια δημοσιεύσεως εις δύο τουλάχιστον ημερησίας εφημερίδας, αναλόγως του τόπου διεξαγωγής, προκειμένου δε περί Διαγωνισμού, διεξαγομένου εν τη αλλοδαπή, δια μέσων, άτινα κρίνονται επαρκή υπό του Προϊσταμένου της διεξαγούσης τον Διαγωνισμόν αρμοδίας εν τη αλλοδαπή Αρχής. Εις την τελευταίαν περίπτωσιν, η Απόφασις ανακοινούται τριάκοντα πέντε (35) τουλάχιστον ημέρας προ της ενάρξεως του Διαγωνισμού. 40.Α.θ.92-93 Προσωπικό Άρθρον 10. Εκ του κατά το προηγούμενον άρθρον 9 Πίνακος βαθμολογίας, και κατά την σειράν επιτυχίας εκάστου επιτυχόντος, πληρούνται αι κεναί θέσεις, δι’ ας προεκηρύχθη ο Διαγωνισμός. Οι λοιποί επιτυχόντες δύνανται, κατά την κρίσιν του Υπουργού, να διορισθούν, κατά την σειράν επιτυχίας των εις τας κενουμένας εντός τριών (3) μηνών από της χρονολογίας συντάξεως του Πίνακος επιτυχόντων θέσεις. Άρθρον 11. Επικύρωσις Αποτελεσμάτων. 1.Περί της δοκιμασίας συντάσσεται Πρακτικόν, υπογραφόμενον υπό του Προέδρου – Διευθύνοντος τον Διαγωνισμόν, των μελών της Εξεταστικής Επιτροπής και απάντων των εξεταστών, εν τω οποίω αναγράφονται τα της διεξαγωγής της δοκιμασίας και το αποτέλεσμα ταύτης. Εις τούτο προσαρτάται ο κατά το άρθρον 9 Πίναξ βαθμολογίας των επιτυχόντων, αφού υπογραφή παρ’ ων και το Πρακτικόν. 2.Ο συμφώνως προς τας διατάξεις της προηγουμένης παραγράφου, συντασσόμενος Πίναξ βαθμολογίας επιτυχόντων ανακοινούται δια τοιχοκολλήσεώς του εις το Κεντρικόν Κατάστημα του Υπουργείου Εξωτερικών ή εις τον τόπον ένθα ο Διαγωνισμός διενηργήθη. Άρθρον 12. Καταργείται δια του παρόντος το υπ’ αριθ. 399/1974 Π.Διάταγμα «περί τρόπου διεξαγωγής διαγωνισμού προς πλήρωσιν θέσεων ΓραφέωνΔακτυλογράφων εν τω Υπουργείω Εξωτερικών». Άρθρον 2. Δικαίωμα συμμετοχής εις τον ΔιαγωνισμόνΔικαιολογητικά. 1.Δύναται να συμμετάσχη εις τον Διαγωνισμόν πας Έλλην πολίτης, ανεξαρτήτως φύλου, κεκτημένος απολυτήριον Γυμνασίου ή ετέρας Μέσης Σχολής Γενικής Εκπαιδεύσεως ή ισοτίμου αλλοδαπής, έχων συμπληρώσει το 21ον έτος και μη έχων υπερβή το 35ον έτος της ηλικίας του και όστις έχει, προκειμένου περί άρρενος, εκπληρώνει την στρατιωτικήν θητείαν ή έχει νομίμως απαλλαγή ταύτης, εφ’ όσον υποβάλη είκοσι πέντε (25) τουλάχιστον ημέρας ή δέκα (10) τουλάχιστον ημέρας προκειμένου περί δοκιμασίας ενώπιον Αρχής της Εξωτερικής Υπηρεσίας, προ της ενάρξεως του Διαγωνισμού. α)Σχετικήν επί ειδικού εντύπου αίτησιν προς το Υπουργείον Εξωτερικών, περί συμμετοχής του εις τον Διαγωνισμόν, μεθ’ υπευθύνου δηλώσεως, χορηγουμένης υπό της Υπηρεσίας, ότι κέκτηνται τα υπό του άρθρου 71 του Νόμου 419/1976 γενικά προσόντα διορισμού ως και τα υπό του άρθρου 78, στοιχείον α΄, του αυτού Νόμου οριζόμενα ειδικώτερα τοιαύτα και ότι θα συμμορφωθή, εν περιπτώσει διορισμού του, εις διαταγήν τοποθετήσεώς του εις οιανδήποτε θέσιν της Κεντρικής ή Εξωτερικής Υπηρεσίας του Υπουργείου Εξωτερικών και καθ’ οιονδήποτε χρόνον. Μετά της αιτήσεως υποβάλλεται και πρόσφατος φωτογραφία του υποψηφίου. β)Πιστοποιητικόν στρατολογίας Τύπου Α΄, εφ’ όσον ο υποψήφιος είναι άρρην, εξ ου να προκύπτη, ότι εξεπλήρωσε τας κατά Νόμον στρατιωτικάς υποχρεώσεις του ή ότι απηλλάγη νομίμως αυτών. γ)Υπεύθυνον Δήλωσιν περί των ατομικών αυτού στοιχείων, και της πίστεώς του προς το Δημοκρατικόν Πολίτευμα της Χώρας, συμφώνως προς τας διατάξεις του άρθρου 1, του Ν.Δ. 64/1974, του άρθρου 1 του Π.Δ. 670/1974 και του άρθρου 1 του Π.Δ. 23/1975. δ)Εις περίπτωσιν εγγάμου υποψηφίου, τηρείται η εν άρθρω 90, παρ. 3 διαδικασία εγκρίσεως του Νόμου 419/1976, «περί Οργανισμού του Υπουργείου Εξωτερικών». Περί της υποβολής των ανωτέρω δικαιολογητικών και ατομικών στοιχείων, χορηγείται υπό της αρμοδίας Υπηρεσίας του Υπουργείου βεβαίωσις, προσκομιζομένη υπό του υποψηφίου κατά την έναρξιν του Διαγωνισμού, ομού μετά του Δελτίου Ταυτότητος αυτού. 2.Μετά την ανακοίνωσιν των αποτελεσμάτων, οι επιτυχόντες μέχρι του αριθμού των προς πλήρωσιν θέσεων, δέον να προσκομίσουν, εντός προθεσμίας δέκα (10) το πολύ ημερών, οπωσδήποτε όμως προ του διορισμού, τα κάτωθι δικαιολογητικά: α)Πιστοποιητικόν του οικείου Δημάρχου ή Προέδρου Κοινότητος, περί της εν τω Μητρώω των Δημοτών εγγραφής του υποψηφίου, εμφαίνον την χρονολογίαν της γεννήσεως και, προκειμένου περί πολιτογραφηθέντος, τον τρόπον και χρόνον κτήσεως της ελληνικής ιθαγενείας. β)Αντίγραφον Ληξιαρχικής Πράξεως Γεννήσεως, εν ελλείψει δε τοιαύτης Πράξεως, απόσπασμα Μητρώου Αρρένων, προκειμένου περί αρρένων, του Γενικού Μητρώου δε των δημοτών επί θηλέων και εν ελλείψει τούτων Πιστοποιητικόν του Ειρηνοδίκου ή της Προξενικής Αρχής του τόπου γεννήσεως, εμφαίνον την ημερομηνίαν γεννήσεως του υποψηφίου. γ)Πλήρες αντίγραφον του Δελτίου Ποινικού Μητρώου του υποψηφίου, εκδιδόμενον υποχρεωτικώς υπό των αρμοδίων προς έκδοσιν Δελτίου Ποινικού Μητρώου Γραφείων, κατά τας κειμένας διατάξεις. Δια τους προερχομένους εκ της αλλοδαπής και εφ’ όσον ο υποψήφιος δεν δύνται να προσκομίση τα ως άνω δικαιολογητικά, ανάλογον πιστοποιητικόν της αρμοδίας προς έκδοσιν τούτου ξένης Αρχής ή Υπηρεσίας, δεόντως επικυρωμένον. δ)Πιστοποιητικόν της αρμοδίας Εισαγγελίας, ότι δεν εκκρεμεί κατά του υποψηφίου ποινική δίκη, δυνάμει τελεσιδίκου βουλεύματος, επί κακουργήματι ή των εν άρθρω 71, στοιχείον στ΄, του Νόμου 419/1976 πλημμελημάτων. ε)Πιστοποιητικόν, στηριζόμενον και επί ακτινογραφίας θώρακος, περί της υγείας και αρτιμελείας του υποψηφίου, εκδιδόμενον υπό της οικείας, κατά τας διατάξεις του Ν.Δ. 751/1970, ως ετροποποιήθη δια του Νόμου 22/1975, Πρωτοβαθμίου Υγειονομικής Επιτροπής. Προκειμένου, όμως, περί Διαγωνισμών, διενεργουμένων εν τη αλλοδαπή, πιστοποιητικόν δύο ιατρών, στηριζόμενον επί ακτινογραφίας θώρακος, καθοριζομένων δι’ Αποφάσεως του Προϊσταμένου της εν τη αλλοδαπή Αρχής και επικυρωμένον υπό ταύτης. στ)Το πρωτότυπον ή κεκυρωμένον αντίγραφον απολυτηρίου ελληνικού Γυμνασίου ή ετέρας Μέσης Σχολής Γενικής εκπαιδεύσεως ή ισοτίμου της αλλοδαπής. 3.Τα πιστοποιητικά υπό στοιχεία α΄, γ΄, δ΄ και ε΄ της παρ. 2 του παρόντος άρθρου, δέον να έχουν εκδοθή εξ μήνας, κατ’ ανώτατον όριον, προ της ημερομηνίας υποβολής των, κατά τα ανωτέρω. 4.Τα κατά τας προηγουμένας παραγράφους προσόντα, δέον να έχη ο υποψήφιος και κατά τον χρόνον του Διαγωνισμού και κατά τον χρόνον του διορισμού, πλην του ανωτάτου ορίου ηλικίας, όπερ δέον να έχη ο υποψήφιος κατά τον χρόνον του Διαγωνισμού. Άρθρον 3. Θέσεις Τηλεφωνητριών και Κοινωνικών Λειτουργών. Δια τας προοριζομένας και καθοριζομένας εν τη προκηρύξει Διαγωνισμού θέσεις Τηλεφωνητριών απαιτείται επιτυχία εις Διαγωνισμόν, κατά τα κατωτέρω, (άρθρα 5 και 8) περί Διοικητικών Γραμματέων (Γραφέων), προβλεπόμενα, πλην της ξένης γλώσσης, δι’ ην απαιτείται επαρκής γνώσις ταύτης (βαθμός 4) και γνώσις της ελληνικής δακτυλογραφίας (βαθμός 3). Τα ιδιαίτερα προσόντα τούτων καθορίζονται δι’ Αποφάσεως του Υπουργού Εξωτερικών. Δια τους προοριζομένους δια θέσεις Κοινωνικών Λειτουργών εν τη εξωτερική Υπηρεσία Υπαλλήλους του Κλάδου Διοικητικών Γραμματέων απαιτείται επιτυχία εις δοκιμασίαν, τα της διεξαγωγής της οποίας και περί των απαιτουμένων δικαιολογητικών καθορίζονται δι’ Αποφάσεως του Υπουργού. Άρθρον 4. Διευθύνων τον Διαγωνισμόν – Εξετασταί. 1.Ο Διαγωνισμός διεξάγεται ενώπιον Εξεταστικής Επιτροπής, συγκειμένης εξ ενός Υπαλλήλου του Διπλωματικού Κλάδου, επί βαθμώ τουλάχιστον Συμβούλου Πρεσβείας Α΄ Τάξεως, ως Προέδρου, και δύο υπαλλήλων του Διπλωματικού Κλάδου, επί βαθμώ τουλάχιστον Γραμματέως Πρεσβείας Α΄ Τάξεως, ως μελών, εφ’ όσον ο Διαγωνισμός διεξάγεται εν Αθήναις. Δια τον εν Θεσσαλονίκη διεξαγόμενον Διαγωνισμόν, προς πλήρωσιν κενών θέσεων της εκεί Υπηρεσίας Πολιτικών Υποθέσεων Βορείου Ελλάδος, η Εξεταστική Επιτροπή σύγκειται εκ δύο Υπαλλήλων του Διπλωματικού Κλάδου, κατά τα ανωτέρω, και ενός ανωτέρου υπαλλήλου του Διοικητικού Κλάδου Γενικών Καθηκόντων. Εν τη αλλοδαπή τον Διαγωνισμόν διεξάγει ο Προϊστάμενος της Πρεσβευτικής ή Προξενικής Αρχής ή Μονίμου Αντιπροσωπείας, προς πλήρωσιν κενής θέσεως των οποίων γίνεται ο Διαγωνισμός, ή ο αναπληρών αυτόν υπάλληλος του Διπλωματικού Κλάδου, επί βαθμώ τουλάχιστον Γραμματέως Πρεσβείας Α΄ Τάξεως, άλλως ο διαγωνισμός διεξάγεται εις την Πρεσβευτικήν Αρχήν της Χώρας. 2.Ο Διευθύνων και τα δύο μέλη της Εξεταστικής Επιτροπής, ων το αρχαιότερον εκτελεί χρέη αναπληρωτού του Προέδρου, ορίζονται τεσσαράκοντα οκτώ (48) ώρας προ της διεξαγωγής του διαγωνισμού, δι’ Υπουργικής Αποφάσεως, εάν ούτος λαμβάνη χώραν εν Αθήναις ή εν Θεσσαλονίκη.  Εάν  ο  Διαγωνισμός   λαμβάνη  χώραν  εν  τω (Μετά την σελ. 160,056) Σελ. 160,057 Τεύχος 627-Σελ. 93 Προσωπικό 40.Α.θ.93 εξωτερικώ, ο Διευθύνων τούτον ορίζεται δι’ Αποφάσεως του Προϊσταμένου της Πρεσβευτικής ή Προξενικής Αρχής ή Μονίμου Αντιπροσωπείας, εν η καθορίζεται και ο αναπληρωτής του Διευθύνοντος τον Διαγωνισμόν. 3.Δια της αυτής ως άνω Αποφάσεως ορίζονται, επίσης, οι εξετασταί του Διαγωνισμού, είς ή δύο Γραμματείς της Εξεταστικής Επιτροπής και οι επιτηρηταί του Διαγωνισμού, ων τα ονόματα τηρούνται μυστικά μέχρι της εξετάσεως του οικείου μαθήματος. Ο Πρόεδρος και τα μέλη της Εξεταστικής Επιτροπής δύνανται να εκπληρούν και χρέη εξεταστού. Εις ουδένα των εξεταστών δύναται να ανατεθή η εξέτασις πλειόνων των δύο μαθημάτων. 4.Συγγενής των διαγωνιζομένων εξ αίματος ή εξ αγχιστείας μέχρι τετάρτου βαθμού συμπεριλαμβανομένου, δεν δύναται να ορισθή μέλος της Εξεταστικής Επιτροπής, εν αγνοία δε τυχόν οριζόμενος, αντικαθίσταται ευθύς ως γνωσθή η συγγένεια υπό άλλου συνεξεταστού ή υπό ετέρου εξεταστού, οριζομένου δια Πράξεως του Υπουργού Εξωτερικών. Το αυτό ισχύει και εν περιπτώσει οιουδήποτε κωλύματος εξεταστού τινος. Άρθρον 5. Εξεταστέα Μαθήματα. 1.Τα εξεταστέα μαθήματα του Διαγωνισμού διακρίνονται εις υποχρεωτικά και προαιρετικά, τα δε υποχρεωτικά εις πρωτεύοντα και δευτερεύοντα, κατά τα κατωτέρω: Α.(1)Εξεταστέα Υποχρεωτικά Μαθήματα δια Διοικητικούς Γραμματείς (Γραφείς): α)Πρωτεύοντα Μαθήματα είναι δύο: α)Η Ελληνική γλώσσα και β)η Γαλλική ή η Αγγλική γλώσσα ή αντί της Γαλλικής ή Αγγλικής, η γλώσσα της Χώρας, εν η εδρεύει η Αρχή, προς πλήρωσιν θέσεως της οποίας προκηρύσσεται ο Διαγωνισμός β)Δευτερεύοντα Μαθήματα είναι δύο: Η Ελληνική δακτυλογραφία και β)η Γαλλική ή Αγγλική δακτυλογραφία. Εφ’ όσον δεν εξετάζεται μία εκ των γλωσσών Γαλλικής ή Αγγλικής ως πρωτεύον μάθημα, αλλ’ η γλώσσα της Χώρας, εξετάζεται ως τρίτον δευτερεύον μάθημα η Γαλλική ή η Αγγλική γλώσσα. (2)Προαιρετικά Μαθήματα είναι αι ξέναι γλώσσαι, εις ας δηλοί ότι επιθυμεί να εξετασθή ο υποψήφιος, εκτός εκείνων, εις ας εξετάζεται ούτος, ως πρωτεύον ή δευτερεύον μάθημα. Β.(1)Εξεταστέα Υποχρεωτικά Μαθήματα δια Διοικητικούς Γραμματείς (Δακτυλογράφους): α)Πρωτεύοντα Μαθήματα είναι δύο: α)Η Ελληνική δακτυλογραφία και β)η Γαλλική ή η Αγγλική δακτυλογραφία. β)Δευτερεύοντα Μαθήματα είναι δύο: α)Η Ελληνική γλώσσα και β)η Γαλλική ή η Αγγλική γλώσσα. (2)Προαιρετικά Μαθήματα είναι αι ξέναι γλώσσαι, πλην της εξεταζομένης εκ των δευτερευόντων μαθημάτων και η ελληνική στενογραφία ή μία εκ των γαλλικής ή αγγλικής στενογραφίας. Σελ. 160,058 Τεύχος 627-Σελ. 94 2.Εξεταστέα Θέματα των υποχρεωτικών μαθημάτων: α)Εις την Ελληνικήν γλώσσαν:  Η εξέτασις εις την Ελληνικήν γλώσσαν είναι γραπτή και προφορική. (αα)Η γραπτή εξέτασις συνίσταται εις την έκθεσιν θέματος γενικού ενδιαφέροντος. Δια της εν λόγω εκθέσεως ελέγχεται η ικανότης προς ανάπτυξιν εννοιών ως και η σύνταξις και η ορθογραφία του κειμένου. (ββ)Η προφορική εξέτασις συνίσταται εις την μετά του Διευθύνοντος τον διαγωνισμόν ή και των μελών της Εξεταστικής Επιτροπής συζήτησιν του υποψηφίου, επί γενικών θεμάτων, απτομένων των καθηκόντων του υπαλλήλου, ίνα διακριβωθή η κρίσις, η αντίληψις, ο τρόπος του σκέπτεσθαι και εάν ούτος ανταποκρίνεται εις τα εις α πρόκειται να του ανατεθούν καθήκοντα. β)Εις την Ελληνικήν δακτυλογραφίαν: Δακτυλογράφησις ελληνικού κειμένου εκ 10 στίχων εξ αντιγραφής και ετέρων 10 καθ’ υπαγόρευσιν. γ)Εις την Ξένην Γλώσσαν: Η γραπτή εξέτασις συνίσταται εις την μετάφρασιν κειμένου εκ 10 στίχων εκ της Ελληνικής εις την ξένην γλώσαν και η προφορική εξέτασις, συνισταμένη εις αναγνώρισιν κειμένου τινός εκ της ξένης γλώσσης, απόδοσιν του νοήματος αυτού και συνδιάλεξις εις την ξένην γλώσσαν επί απλού τινός θέματος, κατά την κρίσιν του εξεταστού ή και του Διευθύνοντος τον Διαγωνισμόν, προς εξακρίβωσιν της ευχερείας του υποψηφίου να συνδιαλέγεται εις την γλώσσαν ταύτην. δ)Εις την Γαλλικήν ή Αγγλικήν δακτυλογραφίαν: Δακτυλογράφησις κειμένου εκ 10 στίχων εξ αντιγραφής και ετέρων 10 στίχων καθ’ υπαγόρευσιν. Η εξέτασις εις την Γαλλικήν δακτυλογραφίαν καθορίζεται δι’ όσους εδήλωσαν ως πρωτεύον ή δευτερεύον μάθημα την Γαλλικήν, και η εξέτασις εις την Αγγλικήν δακτυλογραφίαν δι’ όσους εδήλωσαν αντιστοίχως την Αγγλικήν γλώσσαν. 3.Εξεταστέα Θέματα των προαιρετικών μαθημάτων: α)Εις την Ξένην γλώσσαν: Η εξέτασις εις ταύτην διενεργείται ως και προκειμένου περί της υποχρεωτικής τοιαύτης, κατά τα εν τη παραγράφω 2γ του παρόντος άρθρου προβλεπόμενα. β)Εις την Ελληνικήν Στενογραφίαν: Στενογράφησις ελληνικού κειμένου εκ 10 στίχων καθ’ υπαγόρευσιν και εν συνεχεία αποστενογράφησις τούτου. γ)Εις την Γαλλικήν ή Αγγλικήν Στενογραφίαν: Στενογράφησις γαλλικού ή αγγλικού κειμένου εκ (10) δέκα στίχων, κατ’ επιλογήν του υποψηφίου, εις μίαν εκ των δύο γλωσσών, καθ’ υπαγόρευσιν, και εν συνεχεία αποστενογράφησις τούτου. 4.Οι δηλώσαντες εν τη αιτήσει συμμετοχής των, επιθυμίαν να εξετασθούν εις προαιρετικά μαθήματα, (ξένην ή ξένας γλώσσας, ελληνικήν ή γαλλικήν ή αγγλικήν στενογραφίαν), δύνανται να υποστούν την εις ταύτα δοκιμασίαν, μόνον εφ’ όσον επέτυχον εις τα υποχρεωτικά τοιαύτα. 40.Α.θ.93 Προσωπικό Άρθρον 6. Περί Εγγράφου και Προφορικής Δοκιμασίας. 1.Η εξέτασις των πρωτευόντων μαθημάτων διενεργείται, κατά την σειράν, κατά την οποίαν αναφέρονται ταύτα εις το άρθρον 5 του παρόντος Π. Διατάγματος, ήτις όμως δύναται και να μεταβάλλεται. 2.Η έγγραφος δοκιμασία διεξάγεται υπό την επίβλεψιν του Διευθύνοντος τον Διαγωνισμόν και του οικείου εξεταστού. Απαγορεύεται εις τους διαγωνιζομένους να αλληλοβοηθώνται, κατά την ώραν της δοκιμασίας και να ποιώνται χρήσιν οιωνδήποτε βιβλίων ή σημειώσεων, επί ποινή αποβολής εκ του διαγωνισμού. Επί της εκ του λόγου τούτου αποβολής τινός των διαγωνιζομένων συντάσσεται πρακτικόν, υπογραφόμενον υπό του Διευθύνοντος τον Διαγωνισμόν και του οικείου εξεταστού. Εις περίπτωσιν μη εμφανίσεως υποψηφίου, κατά την εξέτασιν μαθήματος τινός, ούτος, εφ’ όσον δεν δυνηθή να δικαιολογήση επαρκώς μέχρι του πέρατος της εξετάσεως του οικείου μαθήματος την απουσίαν του, δεν δύναται να συνεχίση την δοκιμασίαν. Περί της απουσίας ταύτης συντάσσεται πρακτικόν, κατά τα ανωτέρω. 3.Η έκθεσις και η μετάφρασις γράφονται υφ’ εκάστου των διαγωνιζομένων επί χάρτου, χορηγουμένου υπό της Υπηρεσίας και φέροντος την σφραγίδα του Υπουργείου Εξωτερικών ή την σφραγίδα της διενεργούσης την εξέτασιν Υπηρεσίας ή Αρχής, επί της άνω αριστεράς γωνίας του οποίου αναγράφονται τα στοιχεία του διαγωνιζομένου, τα οποία επικαλύπτονται δια τεμαχίου αδιαφανούς χάρτου και παραδίδονται εις τον εξεταστήν. Δια την σύνταξιν της εκθέσεως παρέχεται δίωρον χρονικόν διάστημα, δια την μετάφρασιν δε διάστημα ωριαίον. 4.Κατά την προφορικήν δοκιμασίαν, ο οικείος εξεταστής βαθμολογεί ένα έκαστον των διαγωνιζομένων, άμα τη εξετάσει του, επί δελτίου, το οποίον και υπογράφει. 5.Οι βαθμοί σημειούνται ολογράφως και αριθμητικώς, τα δε βαθμολογημένα γραπτά, ως και τα δελτία, εισάγονται, άμα τη υπογραφή αυτών υπό του οικείου εξεταστού, εντός εσφραγισμένου κυτίου. Άρθρον 7. Βαθμολογία. 1.Η βαθμολογία της ικανότητος εκάστου διαγωνιζομένου περιλαμβάνει βαθμούς από 0 έως 10. Ως βάσις θεωρείται ο βαθμός πέντε (5). 2.Τους βαθμούς δεν επιτρέπεται να συνοδεύουν κλάσματα, εάν όμως μετά την διαίρεσιν του αθροίσματος αυτών, συμφώνως προς το άρθρον 8 προκύψουν κλάσματα, ταύτα δεν αφαιρούνται. 3.Ο βαθμός επιτυχίας εις την Ελληνικήν Γλώσσαν εξευρίσκεται, προστιθεμένων των δύο βαθμών της γραπτής και της προφορικής εξετάσεως και δια της διαιρέσεως του αθροίσματος τούτων δια του αριθμού δύο (2). Δια τον καθορισμόν του βαθμού επιτυχίας εις την ξένην γλώσσαν, προστίθεται εις τον βαθμόν, τον δοθέντα εις την μετάφρασιν, ο βαθμός της προφορικής εξετάσεως και δια της διαιρέσεως του αθροίσματος τούτων δια του αριθμού δύο (2). Δια τον καθορισμόν του βαθμού επιτυχίας εις την ξένην γλώσσαν, προστίθεται εις τον βαθμόν, τον δοθέντα εις την μετάφρασιν, ο βαθμός της προφορικής εξετάσεως και διαιρείται το άθροισμα τούτων δια του αριθμού δύο (2). Δια την εξεύρεσιν του βαθμού επιτυχίας, εις την περί την δακτυλογραφίαν ικανότητα, προστίθενται οι δύο επί μέρους ληφθέντες βαθμοί, δια την εξ αντιγραφής ή καθ’ υπαγόρευσιν εξέτασιν και εις την περίπτωσιν της στενογραφίας, δια την στενογράφησιν και την αποστενογράφησιν, το δε άθροισμα τούτων διαιρείται δια του αριθμού δύο (2). Άρθρον 8. Αποτελέσματα. 1.Άμα τω πέρατι της εξετάσεως του πρώτου πρωτεύοντος μαθήματος, αποσφραγίζεται το περιέχον τα γραπτά ή και τα δελτία κυτίον και καταγράφονται οι δοθέντες υπό των εξεταστών βαθμοί εν πίνακι, κατά διαγωνιζόμενον και κατά εξετασθέν θέμα, μεθ’ ο ευρίσκεται ο εν αυτώ δοθείς βαθμός εκάστου διαγωνιζομένου, όστις και καταγράφεται. Εν συνεχεία ανακοινούνται υπό του Διευθύνοντος τον διαγωνισμόν ή του αναπληρωτού αυτού τα αποτελέσματα. 2.Επιτυχόντες εις το πρώτον πρωτεύον μάθημα θεωρούνται οι υποψήφιοι, οίτινες συνεκέντρωσαν βαθμολογίαν τουλάχιστον πέντε (5). Οι μη επιτυχόντες εις το μάθημα τούτο αποκλείονται της περαιτέρω δοκιμασίας. Η αυτή διαδικασία τηρείται και δια το δεύτερον εκ των πρωτευόντων μαθημάτων, οι δε μη επιτυχόντες εις τούτο αποκλείονται. 3.Οι επιτυχώς υποστάντες την δοκιμασίαν επί των πρωτευόντων μαθημάτων καλούνται ακολούθως, όπως διαγωνισθούν εις τα δευτερεύοντα μαθήματα. 4.Μετά το πέρας της εξετάσεως και των δευτερευόντων μαθημάτων, δια την εξεύρεσιν του μέσου όρου βαθμολογίας των πρωτευόντων και απάντων των δευτερευόντων μαθημάτων, προστίθεται εις το άθροισμα της βαθμολογίας των πρωτευόντων μαθημάτων το άθροισμα της βαθμολογίας των δευτερευόντων μαθημάτων και το συνολικόν άθροισμα τούτων διαιρείται δια του αριθμού τέσσαρα (4), εάν τα δευτερεύοντα μαθήματα είναι δύο ή δια του αριθμού πέντε (5), εάν ταύτα είναι τρία, προκειμένου περί δοκιμασίας δια διορισμόν Γραφέων εις Αρχάς της Εξωτερικής Υπηρεσίας, ανεξαρτήτως του εάν η δοκιμασία διεξάγεται εν Ελλάδι ή εν τη αλλοδαπή. 5.Επιτυχόντες, τελικώς, εις τον Διαγωνισμόν θεωρούνται οι συγκεντρούντες, εις το σύνολον τω πρωτευόντων και δευτερευόντων μαθημάτων, τον βαθμόν πέντε (5), δια δε τας Τηλεφωνητρίας, αι συγκεντρούσαι τον βαθμόν τέσσαρα (4), κατά μέσον όρον των κατά το άρθρον 3 τριών εξεταζομένων μαθημάτων. Εν συνεχεία, ανακοινούνται υπό της Εξεταστικής Επιτροπής, τα αποτελέσματα και η σειρά επιτυχίας εκάστου επιτυχόντος. 6.Μετά την εκτέλεσιν των εις τας προηγουμένας παραγράφους οριζομένων, εξετάζεται, αν τις εκ των επιτυχόντων έχη υποβάλει αίτησιν, όπως υποστή δοκιμασίαν και εις προαιρετικά μαθήματα. Εν αρνητική μεν περιπτώσει κηρύσσεται ο Διαγωνισμός περαιωμένος, άλλως καλούνται προς εξέτασιν οι δηλώσαντες και επιθυμούντες να συνεχίσουν την εξέτασίν των εις τα προαιρετικά μαθήματα. 7.Μετά την δοκιμασίαν και εις τα προαιρετικά μαθήματα, ο Διαγωνισμός κηρύσσεται περαιωμένος. Επιτυχόντες εις έκαστον προαιρετικον μάθημα θεωρούνται οι λαβόντες εις τούτο βαθμόν τουλάχιστον πέντε (5) θεωρούνται ως μη υποστάντες την δοκιμασίαν επί του δηλωθέντος προαιρετικού μαθήματος. Άρθρον 9. Σειρά Επιτυχίας. «1.Η σειρά επιτυχίας εκάστου διαγωνιζομένου καθορίζεται εκ του αθροίσματος της βαθμολογίας εις τα πρωτεύοντα, δευτερεύοντα και τα προαιρετικά μαθήματα, εφ’ όσον εξητάσθησαν ταύτα. Η ανωτέρω βαθμολογία, δια την εύρεσιν της σειράς επιτυχίας, θα προκύπτη εκ του πολλαπλασιασμού του ληφθέντος βαθμού μαθήματος τινός επί συντελεστήν ως ακολούθως: α)δια τα πρωτεύοντα και δευτερεύοντα μαθήματα επί συντελεστήν 10. β)δια τας προαιρετικάς ξένας γλώσσας επί συντελεστήν 5. (Αντί για τη σελ. 160,059) Σελ. 160,059(α) Προσωπικό 40.Α.θ.93 2.Εάν πλείονες των διαγωνιζομένων έτυχον του αυτού αθροίσματος βαθμολογίας ο προσδιορισμός της σειράς επιτυχίας μεταξύ τούτων γίνεται δια κλήρου, συντασσομένου πρακτικού, όπερ υπογράφεται υπό του Διευθύνοντος Διαγωνισμόν και απάντων των μελών της Εξεταστικής Επιτροπής. Το άρθρ. 9 κατηργήθη και αντικατεστάθη ως άνω δια του Π.Δ. 973 της 17/21 Οκτ. 1977 (ΦΕΚ Α΄ 328).